Čikagos Stags

Čikagos „Stags“ () – krepšinio klubas, veikęs Čikagoje 1946–1950 m. Pirmuosius tris sezonus komanda rungtyniavo Amerikos krepšinio asociacijoje (BAA), o ketvirtąjį ir paskutinįjį – Nacionalinėje krepšinio asociacijoje (NBA).

Per savo trumpą gyvavimo istoriją „Stags“ 1947 m. pasiekė BAA lygos finalą, kuriame pralaimėjo Filadelfijos „Warriors“ klubui.

 Klubo istorija 

 1946–1947 m. sezonas 
Pirmaisiais BAA metais Čikagos „Stags“ iš pradžių turėjo rungtyniauti kaip Čikagos „Atomics“, šiuo vardu netgi sužaistos parodomosios rungtynės su Niujorko „Knicks“. Komanda dar vienerias parodomąsias rungtynes žaidė kaip „Chicago Basketball Club, Inc.“, o po to oficialiai tapo „Chicago Stags“.https://nbahoopsonline.com/teams/Xdefunct/ChicagoStags/index.html Tuo metu „Stags“ žaidė Vakarų divizione ir po 60 rungtynių turėjo tiek pat pergalių, kiek ir Sent Luiso „Bombers“ (38–22). 1947 m. kovo 31 d. tarp šių komandų įvyko rungtynės dėl pirmosios vietos, kuriose „Stags“ po pratęsimo 73:66 įveikė „Bombers“ ir iškovojo divizioną bei kelialapį į antrąjį etapą. Pagal pradinį atkrintamųjų varžybų formatą dviejų divizionų čempionai pusfinalyje susitiko tarpusavyje. „Stags“ įveikė Vašingtono „Capitols“, vienintelę komandą, kuri finišavo geriau už Čikagos ekipą, 4–2 ir BAA finale 4–1 pralaimėjo Filadelfijos „Warriors“.

Nepaisant to, kad „Stags“ pateko į pirmąją BAA finalo seriją prieš „Warriors“, iš pradžių jie nebuvo apsisprendę, ar galės rungtyniauti dar vieną sezoną, tačiau galiausiai nusprendė rungtyniauti dar bent vieną sezoną.https://www.apbr.org/baaminutes.html

 1947–1948 m. sezonas 
Kitą sezoną Čikaga užėmė antrąją vietą savo divizione 28–20 rezultatu, vienomis rungtynėmis atsilikdami nuo Sent Luiso „Bombers“ ir užimdami antrąją vietą visoje lygoje. Pirmajame atkrintamųjų varžybų etape per 3 rungtynes Čikagos „Stags“ įveikė Bostono „Celtics“. Antrus metus iš eilės pateko į pusfinalį, tačiau juos nugalėjo būsimieji čempionai Baltimorės „Bullets“.

 1948–1949 m. sezonas 
Kitais metais užėmė trečiąją vietą (38–22), septyniomis rungtynėmis atsilikdami nuo diviziono nugalėtojų Ročesterio „Royals“. Šį sezoną atkrintamosios varžybos buvo išplėstos nuo šešių iki aštuonių komandų, o „Stags“ žaidė su Mineapolio „Lakers“ diviziono pusfinalyje, kurį pralaimėjo 2–0.

 1949–1950 m. sezonas 
Paskutinį sezoną „Stags“ užėmė trečiąją vietą (40–28), o diviziono pusfinalyje vėl pralaimėjo „Lakers“ ekipai. 

 Sezonai 
 Sezonas Divizionas Vieta Pergalės Pralaimėjimai % Atkrintamosios varžybos 1946–47  Vakarų  1-oji  39  22  .639 Finale pralaimėta 1–4 Filadelfijos „Warriors“ klubui 1947–48  Vakarų  3-oji  28  20  .583 Pusfinalyje pralaimėta 0–2 Baltimorės „Bullets“ klubui 1948–49  Vakarų  3-oji  38  22  .633 Diviziono pusfinalyje pralaimėta 0–2 Mineapolio „Lakers“ klubui 1949–50  Centrinis 3-oji  40  28  .588 Diviziono pusfinalyje pralaimėta 0–2 Mineapolio „Lakers“ klubui
 Žymesni žaidėjai 
 Don Carlson
 Chuck Gilmur
 Chick Halbert
 Paul Huston
 Johnny Jorgensen
 Stan Miasek
 Doyle Parrack
 Andy Phillip
 Gene Rock
 Ken Rollins
 Mickey Rottner
 Kenny Sailors
 Ben Schadler
 Jim Seminoff
 Jack Toomay
 Gene Vance
 Max Zaslofsky
 Treneriai 

 Harold Olsen (1946–1948 m.)
 Philip Brownstein (1948–1950 m.)

 Arenos 
 Chicago Stadium (1946–1950 m.)
 Palikimas 
Čikagos „Bulls“, dabartinė miesto komanda, 2005–2006 m. NBA sezone dėvėjo 1946 m. „Stags“ uniformų kopijas pagal NBA „Hardwood Classics“ programą (jas dėvėjo 2005 m. gruodžio 5 d., 2006 m. vasario 22 d. ir 2006 m. balandžio 16 d.).
 Išnašos 

Kategorija:Buvę NBA klubai
Kategorija:Čikagos sportas